title: Rozhodnutie Európskeho parlamentu a Rady (EÚ) 2018/846 z 30. mája 2018 o mobilizácii Fondu solidarity Európskej únie na účely poskytnutia pomoci Grécku, Španielsku, Francúzsku a Portugalsku

text:
               8.6.2018

               SK

               Úradný vestník Európskej únie

               L 144/3

         ROZHODNUTIE EURÓPSKEHO PARLAMENTU A RADY (EÚ) 2018/846
   z 30. mája 2018
   o mobilizácii Fondu solidarity Európskej únie na účely poskytnutia pomoci Grécku, Španielsku, Francúzsku a Portugalsku
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4 ods. 3,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých živelnými pohromami.

               (2)

               Fond nesmie prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013 (3).

               (3)

               Grécko predložilo 1. septembra 2017 žiadosť o mobilizáciu fondu v nadväznosti na zemetrasenie, ktoré 12. júna 2017 zasiahlo ostrov Lesbos v severnej oblasti Egejského mora.

               (4)

               Španielsko predložilo 22. decembra 2017 žiadosť o mobilizáciu fondu po prírodných požiaroch na severozápade Španielska v regióne Galícia, ku ktorým došlo v období od 10. do 17. októbra 2017.

               (5)

               Francúzsko predložilo 27. novembra 2017 žiadosť o mobilizáciu fondu po hurikáne Irma, ktorý prešiel ostrovom Svätý Martin v dňoch 5. a 6. septembra 2017, a po hurikáne Maria, ktorý zasiahol Guadeloupe v dňoch 18. a 19. septembra 2017.

               (6)

               Portugalsko predložilo 17. júla 2017 svoju počiatočnú žiadosť o príspevok z fondu v nadväznosti na závažné požiare, ktoré vypukli 17. júna 2017. Po ďalších požiaroch, ktoré vypukli od júna do októbra 2017, Portugalsko aktualizovalo svoju žiadosť 13. októbra 2017 a následne ešte raz 14. decembra 2017, pričom revidovalo odhad kumulatívneho objemu škôd zapríčinených požiarmi, ku ktorým došlo v období medzi júnom a októbrom 2017.

               (7)

               Žiadosti predložené Gréckom, Španielskom, Francúzskom a Portugalskom spĺňajú podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.

               (8)

               Fond by sa mal preto mobilizovať s cieľom poskytnúť finančný príspevok Grécku, Francúzsku, Portugalsku a Španielsku.

               (9)

               S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2018 sa mobilizuje Fond solidarity Európskej únie s cieľom poskytnúť sumu 1 359 119 EUR Grécku, 3 228 675 EUR Španielsku, 48 906 025 EUR Francúzsku a 50 673 132 EUR Portugalsku vo viazaných a platobných rozpočtových prostriedkoch.
   Článok 2
   Toto rozhodnutie nadobudne účinnosť dňom jeho uverejnenia v Úradnom vestníku Európskej únie.
   Uplatňuje sa od 30. mája 2018.

      V Štrasburgu 30. mája 2018

            Za Európsky parlament

            predseda

         A. TAJANI

            Za Radu

            predsedníčka

         L. PAVLOVA

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Európskeho parlamentu a Rady (EÚ) 2018/847 z 30. mája 2018 o mobilizácii Európskeho fondu na prispôsobenie sa globalizácii na základe žiadosti Belgicka – EGF/2017/010 BE/Caterpillar

text:
               8.6.2018

               SK

               Úradný vestník Európskej únie

               L 144/5

         ROZHODNUTIE EURÓPSKEHO PARLAMENTU A RADY (EÚ) 2018/847
   z 30. mája 2018
   o mobilizácii Európskeho fondu na prispôsobenie sa globalizácii na základe žiadosti Belgicka – EGF/2017/010 BE/Caterpillar
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im opätovne sa začleniť na trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Belgicko podalo 18. decembra 2017 žiadosť o mobilizáciu EGF v súvislosti s prepúšťaním v spoločnosti Caterpillar Solar Gosselies a u jej piatich dodávateľov. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               V súlade s článkom 6 ods. 2 nariadenia (EÚ) č. 1309/2013 sa Belgicko rozhodlo poskytnúť personalizované služby spolufinancované z EGF aj 300 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET).

               (5)

               Preto by sa v súvislosti so žiadosťou predloženou Belgickom mal mobilizovať EGF s cieľom poskytnúť finančný príspevok vo výške 4 621 616 EUR.

               (6)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2018 sa mobilizuje Európsky fond na prispôsobenie sa globalizácii s cieľom poskytnúť sumu 4 621 616 EUR vo forme viazaných a platobných rozpočtových prostriedkoch.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 30. mája 2018.

      V Štrasburgu 30. mája 2018

            Za Európsky parlament

            predseda

         A. TAJANI

            Za Radu

            predsedníčka

         L. PAVLOVA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


               19.6.2018

               SK

               Úradný vestník Európskej únie

               C 215/299

         P8_TA(2016)0410
   Námietka voči delegovanému aktu: regulačné technické predpisy pre postupy zmierňovania rizika pre zmluvy o mimoburzových derivátoch
   Rozhodnutie Európskeho parlamentu nevzniesť námietku voči delegovanému nariadeniu Komisie zo 4. októbra 2016, ktorým sa dopĺňa nariadenie Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov, pokiaľ ide o regulačné technické predpisy pre postupy zmierňovania rizika pre zmluvy o mimoburzových derivátoch, ktoré centrálna protistrana nezúčtovala (C(2016)06329 – 2016/2930(DEA))
   (2018/C 215/57)

      Európsky parlament,

               —

               so zreteľom na delegované nariadenie Komisie (C(2016)06329),

               —

               so zreteľom na list Komisie zo 4. októbra 2016, ktorým žiada Európsky parlament, aby oznámil, že nevznesie námietku voči delegovanému nariadeniu,

               —

               so zreteľom na list Výboru pre hospodárske a menové veci predsedovi Konferencie predsedov výborov z 13. októbra 2016,

               —

               so zreteľom na článok 290 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (1) (nariadenie o európskej trhovej infraštruktúre – EMIR), a najmä na jeho článok 11 ods. 15,

               —

               so zreteľom na článok 13 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (2), nariadenia Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (3), a nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (4),

               —

               so zreteľom na návrh regulačných technických predpisov, ktoré predložili európske orgány dohľadu (ESA – Európsky orgán pre bankovníctvo, Európsky orgán pre poisťovníctvo a dôchodkové poistenie zamestnancov a Európsky orgán pre cenné papiere a trhy) 8. marca 2016 v súlade s článkom 11 ods. 15 nariadenia (EÚ) č. 648/2012,

               —

               so zreteľom na odporúčanie pre rozhodnutie predložené Výborom pre hospodárske a menové veci,

               —

               so zreteľom na článok 105 ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá uplynula 25. októbra 2016,

               A.

               keďže nariadenie EMIR stanovuje požiadavky na zmluvy o mimoburzových derivátoch (OTC), ktoré sa týkajú zúčtovania a riadenia dvojstranných rizík, požiadavky na ohlasovanie zmlúv o derivátoch a jednotné požiadavky na výkon činností centrálnych protistrán (CCP) a archívov obchodných údajov;

               B.

               keďže v článku 11 ods. 15 nariadenia EMIR sa ustanovuje, že európske orgány dohľadu vypracujú spoločný návrh regulačných technických predpisov, v ktorých sa stanovia postupy riadenia rizika vrátane úrovne a typu kolaterálu a podmienok oddelenia, ktoré sú požadované na dosiahnutie súladu s článkom 11 ods. 3 nariadenia, postupy pre protistrany a dotknuté príslušné orgány, ktoré sa majú dodržiavať pri uplatňovaní výnimky podľa článku 11 ods. 6 až 10 nariadenia, a uplatniteľné kritériá uvedené v článku 11 ods. 5 až 10 nariadenia vrátane predovšetkým toho, čo by sa malo považovať za praktickú alebo právnu prekážku okamžitému prevodu vlastných zdrojov alebo splateniu záväzkov medzi protistranami;

               C.

               keďže v článku 11 ods. 15 nariadenia EMIR sa Komisii udeľuje právomoc prijať tieto regulačné technické predpisy v závislosti od právnej povahy protistrany v súlade s článkami 10 až 14 nariadení (EÚ) č. 1093/2010 (nariadenie EBA), (EÚ) č. 1094/2010 (nariadenie EIOPA) alebo (EÚ) č. 1095/2010 (nariadenie ESMA);

               D.

               keďže Bazilejský výbor pre bankový dohľad (BCBS) a Medzinárodná organizácia komisií pre cenné papiere (IOSCO) uverejnili v septembri 2013 spoločný rámec pre marže pre OTC deriváty, ktoré sa nezúčtovávajú centrálne, a v marci 2015 ho zrevidovali;

               E.

               keďže európske orgány dohľadu predložili Komisii 8. marca 2016 návrh regulačných technických predpisov;

               F.

               keďže Komisia informovala európske orgány dohľadu 28. júla 2016 o svojom zámere schváliť návrh regulačných technických predpisov s výhradou niekoľkých zmien v súlade s článkom 10 ods. 1 nariadení EBA, EIOPA a ESMA;

               G.

               keďže európske orgány dohľadu predložili 8. septembra 2016 Komisii v súlade s článkom 10 ods. 1 nariadení EBA, EIOPA a ESMA formálne stanovisko k listu Komisie a k revidovaným regulačným technickým predpisom;

               H.

               keďže Komisia 4. októbra 2016 prijala delegované nariadenie;

               I.

               keďže toto delegované nariadenie môže nadobudnúť účinnosť na konci lehoty na vznesenie námietky Európskeho parlamentu a Rady, len ak Európsky parlament ani Rada voči nemu nevzniesli námietku, alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku;

               J.

               keďže lehota na vznesenie námietky podľa článku 13 ods. 1 nariadení EBA, EIOPA a ESMA je tri mesiace odo dňa oznámenia regulačných technických predpisov; keďže táto lehota preto uplynie 4. januára 2017;

               K.

               keďže harmonogram zavedenia marže pre OTC deriváty, ktoré sa nezúčtovávajú centrálne, bol dohodnutý na medzinárodnej úrovni (BCBS a IOSCO); keďže Únia síce zmeškala dohodnutý dátum prvej fázy vykonávania, ktorým bol 1. september 2016, ale ešte sa jej môže podariť zaviesť predpisy včas pred uplynutím druhého termínu, ktorým je 1. marec 2017, keď by mal veľký počet finančných protistrán a nefinančných skupín začať s výmenou marží;

               L.

               keďže by sa malo čo najskôr vyhlásiť, že nebude vznesená námietka, aby sa Únii umožnilo splniť si medzinárodný záväzok a aby sa protistranám umožnilo pripraviť sa na nové požiadavky s dostatočným predstihom; keďže takýto prístup prispeje k čo najskoršiemu vytvoreniu právnej istoty pre účastníkov trhu v Únii, ako aj v tretích krajinách;

               1.

               vyhlasuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie.

      (1)  Ú. v. EÚ L 201, 27.7.2012, s. 1.

      (2)  Ú. v. EÚ L 331, 15.12.2010, s. 12.

      (3)  Ú. v. EÚ L 331, 15.12.2010, s. 48.

      (4)  Ú. v. EÚ L 331, 15.12.2010, s. 84.


title: Rozhodnutie Predsedníctva Európskeho parlamentu z 11. júna a 2. júla 2018, ktorým sa menia vykonávacie pravidlá k štatútu poslancov Európskeho parlamentu

text:
               17.7.2018

               SK

               Úradný vestník Európskej únie

               C 250/2

         ROZHODNUTIE PREDSEDNÍCTVA EURÓPSKEHO PARLAMENTU
   z 11. júna a 2. júla 2018,
   ktorým sa menia vykonávacie pravidlá k štatútu poslancov Európskeho parlamentu
   (2018/C 250/03)
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie, najmä na jej článok 223 ods. 2,
   so zreteľom na štatút poslancov Európskeho parlamentu (1),
   so zreteľom na článok 25 rokovacieho poriadku Európskeho parlamentu,
   keďže:

               (1)

               V súlade so súčasnou verziou článku 12 ods. 1 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) nie je možné potvrdiť prítomnosť poslanca elektronicky. Okrem toho, správa centrálnej prezenčnej listiny (ďalej len „CPL“) si vyžaduje značné ľudské zdroje a je spojená s nákladným manuálnym spracovaním, pri ktorom často dochádza k chybám.

               (2)

               Mala my sa zaviesť dobrovoľná skúšobná fáza, počas ktorej sa má popri CPL používať počítačový systém založený na biometrickej technológii, s cieľom umožniť overenie záruky spoľahlivosti a dôvernosti, ktoré sú potrebné na zabezpečenie primeraného overenia prítomnosti poslancov.

               (3)

               Do vykonávacích pravidiel by sa mal vložiť nový článok, ktorým sa vytvorí právny základ umožňujúci Parlamentu zaistiť, aby v prípade, že akreditovaný asistent poslanca bol uznaný za obeť obťažovania zo strany poslanca, boli finančné záväzky vo vzťahu k tomuto asistentovi naďalej hradené z výdavkov na asistentskú výpomoc daného poslanca, a to aj vtedy, keď poslanec nebude mať nárok na poskytovanie služieb týmto asistentom.

         PRIJALO TOTO ROZHODNUTIE:
   Článok 1
   Vykonávacie pravidlá sa menia takto:

               1.

               V článku 12 sa ods. 1 nahrádza takto:
               „1.   Prítomnosť poslanca sa potvrdzuje jeho osobným podpisom na prezenčnej listine, ktorá je pripravená vnútri rokovacej sály alebo v zasadacej miestnosti, alebo jeho osobným podpisom na centrálnej prezenčnej listine, ktorá je prístupná v čase stanovenom Predsedníctvom. Namiesto osobného podpisu poslanca sa môže použiť elektronické potvrdenie jeho prítomnosti.“;

               2.

               Vkladá sa tento článok:
               „Článok 34a
               Finančné dôsledky v prípade potvrdeného obťažovania akreditovaného asistenta poslanca
               Ak predseda v nadväznosti na interný kontradiktórny postup vo veciach obťažovania dospel k záveru, že zo strany poslanca došlo k psychickému alebo sexuálnemu obťažovaniu akreditovaného asistenta, Parlament odchylne od článku 33 odpočíta od úhrady výdavkov uvedeného poslanca na asistentskú výpomoc všetky peňažné záväzky vyplývajúce zo zmluvy s akreditovaným poslancom, najmä mzdu asistenta, a poslanec nemá nárok na ďalšie poskytovanie akýchkoľvek služieb týmto asistentom.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto rozhodnutie sa uplatňuje od 1. septembra 2018.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).


title: Rozhodnutie Rady (SZBP) 2018/1006 zo 16. júla 2018 o reštriktívnych opatreniach vzhľadom na situáciu v Maldivskej republike

text:
               17.7.2018

               SK

               Úradný vestník Európskej únie

               L 180/24

         ROZHODNUTIE RADY (SZBP) 2018/1006
   zo 16. júla 2018
   o reštriktívnych opatreniach vzhľadom na situáciu v Maldivskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 26. februára 2018 závery, v ktorých so znepokojením vzala na vedomie nedávne zhoršenie situácie v Maldivskej republike (ďalej len „Maldivy“), a odsúdila politicky motivované zatknutia a zásahy do fungovania Najvyššieho súdu Maldív a opatrenia prijaté proti súdnej moci. Rada zdôraznila, že je potrebné umožniť, aby sa parlament Maldív a súdy Maldív vrátili k normálnemu fungovaniu v súlade s ústavou Maldív. Rada tiež vyzvala maldivskú vládu, aby sa zapojila do skutočného dialógu s opozičnými lídrami, čím sa vytvoria podmienky pre dôveryhodné, transparentné a inkluzívne prezidentské voľby.

               (2)

               Rada je naďalej hlboko znepokojená pokračujúcim zhoršovaním situácie v oblasti právneho štátu a ľudských práv na Maldivách, najmä v rámci príprav na prezidentské voľby.

               (3)

               V tejto súvislosti by sa mali uložiť cielené reštriktívne opatrenia voči osobám a subjektom zodpovedným za narúšanie právneho štátu alebo bránenie inkluzívnemu politickému riešeniu na Maldivách, ako aj osobám a subjektom zodpovedným za závažné porušovanie ľudských práv alebo zneužívanie.

               (4)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   1.   Členské štáty prijmú potrebné opatrenia, aby zabránili vstupu alebo prechodu cez svoje územia fyzickým osobám, ktoré:

               a)

               oslabujú právny štát alebo bránia inkluzívnemu politickému riešeniu na Maldivách, a to aj násilnými činmi, represiou alebo podnecovaním násilia;

               b)

               sú zapojené do plánovania, riadenia alebo páchania závažného porušovania ľudských práv;

               c)

               sú spojené s osobami uvedenými v písmenách a) a b),

         ktoré sa uvádzajú v prílohe.
   2.   Odsekom 1 sa členským štátom neukladá povinnosť odmietnuť vstup svojim štátnym príslušníkom na svoje územie.
   3.   Odsekom 1 nie sú dotknuté prípady, v ktorých je členský štát viazaný záväzkom medzinárodného práva, a to:

               a)

               ako hostiteľská krajina medzinárodnej medzivládnej organizácie;

               b)

               ako hostiteľská krajina medzinárodnej konferencie zvolanej Organizáciou Spojených národov alebo pod jej záštitou;

               c)

               podľa mnohostrannej dohody, ktorou sa priznávajú výsady a imunity; alebo

               d)

               podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

         4.   Odsek 3 sa považuje za uplatniteľný aj v prípadoch, keď je členský štát hostiteľskou krajinou Organizácie pre bezpečnosť a spoluprácu v Európe (OBSE).
   5.   Rada bude náležite informovaná o všetkých prípadoch, v ktorých členský štát udelí výnimku podľa odseku 3 alebo 4.
   6.   Členské štáty môžu udeliť výnimky z opatrení uložených podľa odseku 1, ak je vycestovanie odôvodnené naliehavou humanitárnou potrebou alebo účasťou na medzivládnych zasadnutiach a na zasadnutiach, ktoré podporuje alebo organizuje Únia alebo ktoré organizuje členský štát vykonávajúci predsedníctvo v OBSE a na ktorých sa vedie politický dialóg, ktorým sa priamo podporujú politické ciele reštriktívnych opatrení vrátane podpory ľudských práv a právneho štátu na Maldivách.
   7.   Členský štát, ktorý si želá udeliť výnimky uvedené v odseku 6, písomne oznámi Rade svoj úmysel. Výnimka sa považuje za udelenú, ak jeden alebo viacerí členovia Rady nevznesú písomne námietku do dvoch pracovných dní od prijatia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky rozhodnúť Rada kvalifikovanou väčšinou.
   8.   Ak členský štát podľa odseku 3, 4, 6 alebo 7 povolí osobám uvedeným v prílohe vstup na svoje územie alebo prechod cezeň, toto povolenie sa prísne obmedzí na účel, na ktorý bolo udelené, a na osoby, ktorých sa priamo týka.
   Článok 2
   1.   Zmrazujú sa všetky finančné prostriedky a hospodárske zdroje, ktoré patria, sú vo vlastníctve, držbe alebo pod kontrolou:

               a)

               fyzických alebo právnických osôb, subjektov alebo orgánov, ktoré oslabujú právny štát alebo bránia inkluzívnemu politickému riešeniu na Maldivách, a to aj násilnými činmi, represiou alebo podnecovaním násilia;

               b)

               fyzických alebo právnických osôb, subjektov alebo orgánov, ktoré sú zapojené do plánovania, riadenia alebo páchania závažného porušovania ľudských práv;

               c)

               fyzických alebo právnických osôb, subjektov alebo orgánov, ktoré sú spojené s osobami, subjektmi alebo orgánmi uvedenými v písmenách a) a b);

         ktoré sa uvádzajú v prílohe.
   2.   Fyzickým alebo právnickým osobám, subjektom alebo orgánom uvedeným v prílohe sa priamo ani nepriamo, a ani v ich prospech nesprístupnia žiadne finančné prostriedky ani hospodárske zdroje.
   3.   Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, potom ako rozhodne, že dané finančné prostriedky alebo hospodárske zdroje sú:

               a)

               nevyhnutné na uspokojenie základných potrieb fyzických alebo právnických osôb, subjektov alebo orgánov uvedených v prílohe a nezaopatrených rodinných príslušníkov takýchto fyzických osôb a to vrátane platieb za potraviny, nájom alebo hypotéku, lieky a lekárske ošetrenie, úhradu daní, poistného a poplatkov za verejnoprospešné služby;

               b)

               určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

               c)

               určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov;

               d)

               potrebné na mimoriadne výdavky pod podmienkou, že dotknutý príslušný orgán oznámil príslušným orgánom ostatných členských štátov a Komisii aspoň dva týždne pred udelením povolenia dôvody, na základe ktorých sa domnieva, že by sa osobitné povolenie malo udeliť; alebo

               e)

               určené na úhradu na účet alebo z účtu diplomatickej misie alebo konzulárneho úradu či medzinárodnej organizácie, ktoré v súlade s medzinárodným právom požívajú imunity, pokiaľ sa takéto platby majú použiť na oficiálne účely diplomatickej misie alebo konzulárneho úradu či medzinárodnej organizácie.

         Dotknutý členský štát informuje ostatné členské štáty a Komisiu o každom povolení udelenom podľa tohto odseku.
   4.   Odchylne od odseku 1 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, ak sú splnené tieto podmienky:

               a)

               na finančné prostriedky alebo hospodárske zdroje sa vzťahuje arbitrážne rozhodnutie, ktoré bolo vydané pred dátumom zaradenia fyzickej alebo právnickej osoby, subjektu alebo orgánu uvedených v odseku 1 na zoznam v prílohe, alebo sa na ne vzťahuje súdne alebo správne rozhodnutie vydané v Únii, alebo súdne rozhodnutie vykonateľné v dotknutom členskom štáte pred uvedeným dátumom alebo po ňom;

               b)

               finančné prostriedky alebo hospodárske zdroje sa použijú výlučne na uspokojenie nárokov zabezpečených takýmto rozhodnutím alebo uznaných za platné v takomto rozhodnutí v rámci obmedzení stanovených uplatniteľnými zákonmi a právnymi predpismi, ktorými sú upravené práva osôb s takýmito nárokmi;

               c)

               rozhodnutie nie je v prospech fyzickej alebo právnickej osoby, subjektu alebo orgánu uvedeného v prílohe; a

               d)

               uznanie rozhodnutia nie je v rozpore s verejným poriadkom v dotknutom členskom štáte.

         Dotknutý členský štát informuje ostatné členské štáty a Komisiu o každom povolení udelenom podľa tohto odseku.
   5.   Odsek 1 nebráni tomu, aby fyzická alebo právnická osoba, subjekt alebo orgán uvedené v prílohe vykonali platbu splatnú na základe zmluvy, ktorá sa uzavrela pred dátumom, keď boli takáto fyzická alebo právnická osoba, subjekt alebo orgán zaradené do zoznamu v prílohe, pod podmienkou, že dotknutý členský štát dospel k záveru, že príjemcom platby nie je priamo ani nepriamo fyzická alebo právnická osoba, subjekt alebo orgán uvedené v odseku 1.
   6.   Odsek 2 sa neuplatňuje, keď sa na zmrazené účty pripisujú:

               a)

               úroky alebo iné výnosy z týchto účtov;

               b)

               platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého tieto účty začali podliehať opatreniam stanoveným v odsekoch 1 a 2; alebo

               c)

               platby splatné podľa súdneho, správneho alebo arbitrážneho rozhodnutia vydaného v Únii alebo vykonateľné v dotknutom členskom štáte;

         pod podmienkou, že sa na všetky takéto úroky, iné výnosy a platby naďalej vzťahujú opatrenia stanovené v odseku 1.
   Článok 3
   1.   Rada, konajúc jednomyseľne na návrh členského štátu alebo vysokého predstaviteľa Únie pre zahraničné veci a bezpečnostnú politiku, zostaví zoznam uvedený v prílohe a vykonáva v ňom zmeny.
   2.   Rada oznámi rozhodnutie uvedené v odseku 1 vrátane dôvodov zaradenia na zoznam dotknutej fyzickej alebo právnickej osobe, subjektu alebo orgánu buď priamo, ak je ich adresa známa, alebo prostredníctvom uverejnenia oznámenia, a poskytne tak dotknutej osobe, subjektu alebo orgánu možnosť vyjadriť pripomienky.
   3.   Ak sa predložia pripomienky alebo zásadné nové dôkazy, Rada preskúma rozhodnutie uvedené v odseku 1 a dotknutú fyzickú alebo právnickú osobu, subjekt alebo orgán o tom zodpovedajúcim spôsobom informuje.
   Článok 4
   1.   V prílohe sa uvádzajú dôvody zaradenia fyzických a právnických osôb, subjektov a orgánov podľa článku 1 ods. 1 a článku 2 ods. 1 na zoznam.
   2.   Okrem toho sa v prílohe, pokiaľ možno, uvádzajú informácie potrebné na identifikáciu dotknutých fyzických alebo právnických osôb, subjektov alebo orgánov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade právnických osôb, subjektov alebo orgánov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti.
   Článok 5
   Neuznajú sa žiadne nároky v súvislosti so žiadnou zmluvou alebo transakciou, ktorých plnenie bolo priamo alebo nepriamo, úplne alebo čiastočne, dotknuté opatreniami uloženými podľa tohto rozhodnutia, vrátane nárokov na náhradu škody alebo akýchkoľvek iných nárokov tohto druhu, ako je napríklad nárok na kompenzáciu alebo pohľadávka so zárukou, predovšetkým nárok na predĺženie platnosti alebo vyplatenie dlhopisu, záruky alebo odškodnenia, najmä finančnej záruky alebo finančného odškodnenia v akejkoľvek forme, ak ich predložia:

               a)

               označené fyzické alebo právnické osoby, subjekty alebo orgány uvedené v prílohe;

               b)

               akákoľvek fyzická alebo právnická osoba, subjekt alebo orgán konajúce prostredníctvom alebo v mene niektorej z osôb, subjektov alebo orgánov uvedených v písmene a).

         Článok 6
   Na dosiahnutie čo najväčšieho účinku opatrení uvedených v tomto rozhodnutí Únia vyzýva tretie štáty, aby prijali reštriktívne opatrenia podobné tým, ktoré sa stanovujú v tomto rozhodnutí.
   Článok 7
   Toto rozhodnutie sa uplatňuje do 17. júla 2019. Toto rozhodnutie podlieha neustálej revízii. Podľa potreby sa predĺži jeho účinnosť alebo bude zmenené, ak Rada usúdi, že sa jeho ciele nedosiahli.
   Článok 8
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 16. júla 2018

            Za Radu

            predsedníčka

         F. MOGHERINI

      PRÍLOHA

         Zoznam fyzických a právnických osôb, subjektov a orgánov uvedených v článkoch 1 a 2

      […]


title: Rozhodnutie Rady (EÚ) 2018/1041 z 13. júla 2018 o uzavretí v mene Európskej únie a jej členských štátov protokolu k rámcovej dohode medzi Európskou úniou a jej členskými štátmi na jednej strane a Kórejskou republikou na strane druhej s cieľom zohľadneniť pristúpenie Chorvátskej republiky k Európskej únii

text:
                  25.7.2018

                  SK

                  Úradný vestník Európskej únie

                  L 188/1

         ROZHODNUTIE RADY (EÚ) 2018/1041
         z 13. júla 2018
         o uzavretí v mene Európskej únie a jej členských štátov protokolu k rámcovej dohode medzi Európskou úniou a jej členskými štátmi na jednej strane a Kórejskou republikou na strane druhej s cieľom zohľadneniť pristúpenie Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej články 207 a 212 v spojení s článkom 218 ods. 6 písm. a),
         so zreteľom na Akt o pristúpení Chorvátskej republiky, a najmä na jeho článok 6 ods. 2,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     V súlade s článkom 6 ods. 2 Aktu o pristúpení sa pristúpenie Chorvátska k rámcovej dohode medzi Európskou úniou a jej členskými štátmi na jednej strane a Kórejskou republikou na strane druhej (2) má dojednať prostredníctvom protokolu k tejto dohode. Použiť sa má zjednodušený postup, podľa ktorého musí protokol uzavrieť Rada konajúca jednomyseľne v mene členských štátov a príslušné tretie krajiny.

                     (2)

                     Dňa 14. septembra 2012 Rada poverila Komisiu, aby začala rokovania s dotknutými tretími krajinami. Rokovania s Kórejskou republikou sa úspešne ukončili a protokol bol podpísaný v mene Únie a jej členských štátov v Bruseli dňa 21. júna 2017 (3).

                     (3)

                     Protokol by sa preto mal schváliť,

               PRIJALA TOTO ROZHODNUTIE:

            Článok 1
            Týmto sa v mene Únie a jej členských štátov schvaľuje protokol k rámcovej dohode medzi Európskou úniou a jej členskými štátmi na jednej strane a Kórejskou republikou na strane druhej s cieľom zohľadniť pristúpenie Chorvátskej republiky k Európskej únii (4).

            Článok 2
            Predseda Rady uloží v mene Únie a jej členských štátov oznámenie stanovené v článku 4 ods. 1 protokolu.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 13. júla 2018

                  Za Radu

                  predseda

               H. LÖGER

            (1)  Súhlas Európskeho parlamentu daný 3. mája 2018.

            (2)  Ú. v. EÚ L 20, 23.1.2013, s. 2.

            (3)  Rozhodnutie Rady (EÚ) 2018/902 z 21. apríla 2016 o podpise v mene Európskej únie a jej členských štátov a predbežnom vykonávaní protokolu k rámcovej dohode medzi Európskou úniou a jej členskými štátmi na jednej strane a Kórejskou republikou na strane druhej s cieľom zohľadniť pristúpenie Chorvátskej republiky k Európskej únii (Ú. v. EÚ L 161, 26.6.2018, s. 1).

            (4)  Protokol sa uverejnil v Ú. v. EÚ L 161 z 26.6.2018, s. 3 spolu s rozhodnutím o podpise.


Rozhodnutie Komisie z 20/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8969 - FSN Capital V / Saferoad Holding ASA) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 20/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9013 - Amey UK plc / CarillionAmey / CarillionAmey (Housing Prime)) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 22/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8978 - Stena Adactum AB / AMF Pensionforsakring AB / Kommunal Landspensjonskasse gjensidig forsikringsselskap) podľa nariadenia Rady (ES) č. 139/2004 (Iba anglické znenie je autentické)


               18.9.2018

               SK

               Úradný vestník Európskej únie

               C 331/155

      P8_TA(2017)0259
      Žiadosť o zbavenie imunity Jeana-Mariho Le Pena
      Rozhodnutie Európskeho parlamentu zo 14. júna 2017 o žiadosti o zbavenie imunity Jeana-Mariho Le Pena (2017/2020(IMM))
      (2018/C 331/24)

         Európsky parlament,

                  —

                  so zreteľom na žiadosť o zbavenie imunity Jeana-Mariho Le Pena, ktorú 22. decembra 2016 podal francúzsky minister spravodlivosti Jean-Jacques Urvoas v súvislosti so žiadosťou generálneho prokurátora na odvolacom súde v Paríži a ktorá bola oznámená na plenárnej schôdzi 16. januára 2017,

                  —

                  po vypočutí Jeana-Mariho Le Pena v súlade s článkom 9 ods. 6 rokovacieho poriadku,

                  —

                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 a 17. januára 2013 (1),

                  —

                  so zreteľom na článok 26 Ústavy Francúzskej republiky,

                  —

                  so zreteľom na článok 5 ods. 2, článok 6 ods. 1 a článok 9 rokovacieho poriadku,

                  —

                  so zreteľom na správu Výboru pre právne veci (A8-0217/2017),

                  A.

                  keďže generálny prokurátor na odvolacom súde v Paríži požiadal o zbavenie imunity poslanca Európskeho parlamentu Jeana-Mariho Le Pena v súvislosti s vyšetrovaním trestného činu;

                  B.

                  keďže žiadosť generálneho prokurátora sa týka údajných vyhlásení Jeana-Mariho Le Pena v rozhlasovom vysielaní, ktoré možno považovať za podnecovanie k diskriminácii, nenávisti a rasovo motivovanému násiliu, ktoré je podľa francúzskeho trestného zákona trestným činom;

                  C.

                  keďže v článku 26 Ústavy Francúzskej republiky sa uvádza, že „poslanca parlamentu nemožno vyšetrovať, vziať do väzby, zadržať alebo súdiť za názory alebo hlasovanie pri výkone funkcie,“ a keďže poslanca parlamentu „nemožno za spáchanie trestného činu alebo prečinu zatknúť alebo inak odňať či obmedziť jeho slobodu“ bez súhlasu parlamentu;

                  D.

                  keďže podľa článku 8 Protokolu č. 7 o výsadách a imunitách Európskej únie poslanci Európskeho parlamentu nepodliehajú žiadnej forme vyšetrovania, zadržania ani súdneho stíhania vo vzťahu k vyjadreným názorom alebo hlasovaniu pri plnení svojich povinností;

                  E.

                  keďže v súlade s článkom 5 ods. 2 rokovacieho poriadku nie je poslanecká imunita osobnou výsadou poslanca, ale zárukou nezávislosti Európskeho parlamentu ako celku a jeho poslancov;

                  F.

                  keďže ustanovenia o poslaneckej imunite sa musia vykladať vzhľadom na hodnoty, ciele a zásady zmlúv;

                  G.

                  keďže sa táto absolútna imunita poslancov Európskeho parlamentu vzťahuje nielen na názory vyjadrené poslancom na oficiálnych schôdzach Európskeho parlamentu, ale aj na názory vyjadrené na iných miestach, napríklad v médiách, ak existuje „spojitosť medzi vyjadreným názorom a poslaneckými úlohami“ (2);

                  H.

                  keďže neexistuje spojitosť medzi sporným vyhlásením a poslaneckou prácou Jeana-Mariho Le Pena a keďže z tohto dôvodu Jean-Marie Le Pen nekonal ako poslanec Európskeho parlamentu;

                  I.

                  keďže podľa článku 9 Protokolu č. 7 požívajú poslanci počas zasadnutí Európskeho parlamentu na území ich vlastného štátu imunitu priznanú členom ich parlamentu;

                  J.

                  keďže zbaviť možno len imunity, na ktorú odkazuje článok 9 (3);

                  K.

                  keďže účelom takejto imunity je chrániť Európsky parlament a jeho poslancov pred súdnym konaním týkajúcim sa činností súvisiacich s výkonom poslaneckých úloh, ktoré nemožno od výkonu týchto úloh oddeliť;

                  L.

                  keďže v prípadoch, keď sa takéto konanie netýka výkonu poslaneckých úloh, by poslanec mal byť zbavený imunity s výnimkou prípadov, keď sa zdá, že zámerom súdneho konania by mohlo byť poškodenie politickej činnosti poslanca a v dôsledku toho aj poškodenie nezávislosti Európskeho parlamentu (fumus persecutionis);

                  M.

                  keďže z informácií poskytnutých k tomuto prípadu vyplýva, že neexistuje žiadny dôvod domnievať sa, že zámerom konania týkajúceho sa Jeana-Mariho Le Pena je poškodenie jeho politickej činnosti ako poslanca Európskeho parlamentu;

                  1.

                  rozhodol zbaviť Jeana-Mariho Le Pena imunity;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Francúzskej republiky a Jeanovi-Marimu Le Penovi.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

         (2)  Rozsudok vo veci Patriciello, už citovaný, bod 33.

         (3)  Rozsudok vo veci Marra, už citovaný, bod 45.


               18.9.2018

               SK

               Úradný vestník Európskej únie

               C 331/157

      P8_TA(2017)0266
      Žiadosť o zbavenie imunity Marine Le Penovej
      Rozhodnutie Európskeho parlamentu z 15. júna 2017 o žiadosti o zbavenie imunity Marine Le Penovej (2017/2021(IMM))
      (2018/C 331/25)

         Európsky parlament,

                  —

                  so zreteľom na žiadosť o zbavenie imunity Marine Le Penovej, ktorú 9. decembra 2016 podal Pascal Guinot, generálny prokurátor odvolacieho súdu v Aix-en-Provence a ktorá bola oznámená na plenárnej schôdzi 19. januára 2017,

                  —

                  so zreteľom na pozvanie pani Marine Le Penovej na vypočutie konané 29. mája a 12. júna 2017 v súlade s článkom 9 ods. 6 rokovacieho poriadku,

                  —

                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

                  —

                  so zreteľom na článok 23 prvý odsek, článok 29 prvý odsek, článok 30 a článok 31 prvý odsek zákona z 29. júla 1881 a články 93-2 a 93-3 zákona z 29. júla 1982,

                  —

                  so zreteľom na článok 5 ods. 2, článok 6 ods. 1 a článok 9 rokovacieho poriadku,

                  —

                  so zreteľom na správu Výboru pre právne veci (A8-0223/2017),

                  A.

                  keďže generálny prokurátor odvolacieho súdu v Aix-en-Provence požiadal o zbavenie imunity poslankyne Európskeho parlamentu Marine Le Penovej v súvislosti s vyšetrovaním údajného prečinu;

                  B.

                  keďže podľa článku 8 Protokolu č. 7 o výsadách a imunitách Európskej únie poslanci Európskeho parlamentu nesmú podliehať žiadnej forme vyšetrovania, zadržania ani súdneho stíhania vo vzťahu k vyjadreným názorom alebo hlasovaniu pri plnení svojich povinností;

                  C.

                  keďže podľa článku 9 Protokolu č. 7 požívajú poslanci počas zasadnutí Európskeho parlamentu na území ich vlastného štátu imunitu priznanú členom ich parlamentu;

                  D.

                  keďže podľa článku 26 druhého odseku Ústavy Francúzskej republiky môže byť poslanec parlamentu zadržaný za závažný trestný čin alebo iný závažný prečin alebo vzatý do väzby, alebo môže byť obmedzená jeho osobná sloboda iba na základe súhlasu zhromaždenia, ktorého je poslanec členom, pričom tento súhlas sa nevyžaduje v prípade prichytenia pri páchaní závažného trestného činu alebo iného závažného prečinu, alebo ak bol poslanec právoplatne odsúdený;

                  E.

                  keďže Marine Le Penová je obvinená z ohovárania verejne voleného úradníka na verejnosti, prečinu ustanoveného vo francúzskom práve, a to v článku 23 prvom odseku, článku 29 prvom odseku, článku 30 a článku 31 prvom odseku zákona z 29. júla 1881 a v článkoch 93-2 a 93-3 zákona z 29. júla 1982;

                  F.

                  keďže Christian Estrosi predložil 28. júla 2015 vrchnému vyšetrujúcemu sudcovi v Nice návrh na začatie občiansko-právneho konania voči Marine Le Penovej vo veci ohovárania na verejnosti verejne voleného úradníka s dočasným poverením; keďže Christian Estrosi tvrdí, že v programe Le Grand Rendez-vous vysielanom 3. mája 2015 súčasne na kanáloch iTÉLÉ a Europe 1 Marine Le Penová uviedla tieto tvrdenia alebo obvinenia, ktoré poškodzujú jeho česť alebo vážnosť:
                  „Pozrite sa, ja len viem, že pán Estrosi financoval Úniu islamských organizácií vo Francúzsku, UOIF. V správnom súdnom konaní bolo rozhodnuté o jeho vine v súvislosti s tým, že jednej mešite UOIF dal také nízke nájomné, že ho dokonca aj správny súd klepol po prstoch. Poukazuje to na to, ako títo starostovia nelegálne financujú mešity, čím porušujú zákon z roku 1905; takže keď niekoho priamo pristihnú pri čine a priživovaní sa v duchu klientelizmu a náboženského spolčovania, tak je samozrejme potrebné kričať a hovoriť veci, ktoré šokujú, ale ja prikladám malý význam slovám, prikladám význam činom …“; A na otázku „takže Estrosi je komplicom džihádistov?“, pani Le Penová údajne odpovedala: „Pomoc, poskytovanie prostriedkov a pomoci; keď niekto pomáha islamskému fundamentalizmu, aby sa usadil, šíril a získaval stúpencov, potom sa ten človek z morálneho hľadiska istým spôsobom na tom podieľa, áno, sčasti je komplicom“;

                  G.

                  keďže Marine Le Penová bola dvakrát pozvaná na vypočutie v súlade s článkom 9 ods. 6 rokovacieho poriadku; keďže však nevyužila možnosť predložiť svoje pripomienky príslušnému výboru;

                  H.

                  keďže údajné konanie nemá priamu alebo zjavnú súvislosť s plnením povinností Marine Le Penovej ako poslankyne Európskeho parlamentu a ani jej slová nepredstavujú názory alebo hlasovanie vyjadrené pri výkone jej povinností poslankyne Európskeho parlamentu na účely článku 8 Protokolu č. 7 o výsadách a imunitách Európskej únie;

                  I.

                  keďže vzhľadom na článok 8 Protokolu č. 7 o výsadách a imunitách Európskej únie obvinenia zjavne nesúvisia s postavením Marine Le Penovej ako poslankyne Európskeho parlamentu a vzťahujú sa na činnosti výlučne vnútroštátnej alebo regionálnej povahy, a keďže sa článok 8 preto neuplatňuje;

                  J.

                  keďže je možné zbaviť len imunity, na ktorú sa vzťahuje článok 9 Protokolu č. 7 o výsadách a imunitách Európskej únie;

                  K.

                  keďže so zreteľom na článok 9 Protokolu č. 7 o výsadách a imunitách Európskej únie tu neexistuje podozrenie, že žiadosť o zbavenie imunity bola podaná s cieľom zabrániť parlamentnej práci Marine Le Penovej alebo s úmyslom politicky ju poškodiť (fumus persecutionis);

                  1.

                  rozhodol zbaviť Marine Le Penovú imunity;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Francúzskej republiky a Marine Le Penovej.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


               18.9.2018

               SK

               Úradný vestník Európskej únie

               C 331/151

      P8_TA(2017)0257
      Žiadosť o zbavenie imunity Rolandasa Paksasa
      Rozhodnutie Európskeho parlamentu zo 14. júna 2017 o žiadosti o zbavenie imunity Rolandasa Paksasa (2016/2070(IMM))
      (2018/C 331/22)

         Európsky parlament,

                  —

                  so zreteľom na žiadosť o zbavenie imunity Rolandasa Paksasa, ktorú 31. marca 2016 podal generálny prokurátor Litovskej republiky a ktorá bola oznámená na plenárnej schôdzi 13. apríla 2016,

                  —

                  po vypočutí Rolandasa Paksasa v súlade s článkom 9 ods. 6 rokovacieho poriadku,

                  —

                  po výmene názorov s litovským generálnym prokurátorom a hlavným prokurátorom oddelenia pre vyšetrovanie organizovanej trestnej činnosti a korupcie úradu generálneho prokurátora,

                  —

                  so zreteľom na článok 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

                  —

                  so zreteľom na článok 62 Ústavy Litovskej republiky,

                  —

                  so zreteľom na článok 4 Zákona o postavení a pracovných podmienkach poslancov Európskeho parlamentu zvolených v Litovskej republike,

                  —

                  so zreteľom na článok 22 rokovacieho poriadku parlamentu Litovskej republiky (Seimas),

                  —

                  so zreteľom na článok 5 ods. 2, článok 6 ods. 1 a článok 9 rokovacieho poriadku,

                  —

                  so zreteľom na správu Výboru pre právne veci (A8-0219/2017),

                  A.

                  keďže generálny prokurátor Litovskej republiky požiadal, aby bol poslanec Európskeho parlamentu Rolandas Paksas zbavený poslaneckej imunity v súvislosti s vyšetrovaním trestného činu;

                  B.

                  keďže žiadosť generálneho prokurátora sa týka podozrení, že Rolandas Paksas 31. augusta 2015 súhlasil s prijatím úplatku za to, že ovplyvní konanie verejných orgánov a štátnych úradníkov, čo by podľa litovského trestného zákona bolo trestným činom;

                  C.

                  keďže podľa článku 9 Protokolu č. 7 požívajú poslanci počas zasadnutí Európskeho parlamentu na území ich vlastného štátu imunitu priznanú poslancom ich parlamentu;

                  D.

                  keďže podľa článku 62 Ústavy Litovskej republiky nesmie byť poslanec parlamentu bez súhlasu parlamentu trestne stíhaný, zatknutý ani sa nesmie inak obmedziť jeho osobná sloboda;

                  E.

                  keďže podľa článku 4 Zákona o postavení a pracovných podmienkach poslancov Európskeho parlamentu zvolených v Litovskej republike požívajú poslanci Európskeho parlamentu na území Litovskej republiky rovnakú osobnú imunitu ako poslanci parlamentu Litovskej republiky, ak právne predpisy EÚ neurčujú inak;

                  F.

                  keďže podľa článku 22 rokovacieho poriadku parlamentu Litovskej republiky poslanec parlamentu nesmie byť bez súhlasu parlamentu trestne stíhaný, zatknutý ani sa nesmie inak obmedziť jeho osobná sloboda, okrem prípadov, keď bol pristihnutý pri čine (in flagranti), o čom musí generálna prokuratúra bezodkladne upovedomiť litovský parlament;

                  G.

                  keďže v súlade s článkom 5 ods. 2 rokovacieho poriadku nie je poslanecká imunita osobnou výsadou poslanca, ale zárukou nezávislosti Európskeho parlamentu ako celku a jeho poslancov;

                  H.

                  keďže cieľom poslaneckej imunity je chrániť Európsky parlament a jeho poslancov pred súdnym konaním týkajúcim sa činností súvisiacich s výkonom poslaneckých úloh a činností, ktoré sú od výkonu týchto úloh neoddeliteľné;

                  I.

                  keďže v prípadoch, keď sa takéto konanie netýka výkonu poslaneckých úloh, by poslanec mal byť zbavený imunity s výnimkou prípadov, keď sa zdá, že zámerom súdneho konania by mohlo byť poškodenie politickej činnosti poslanca a v dôsledku toho aj poškodenie nezávislosti Európskeho parlamentu (fumus persecutionis);

                  J.

                  keďže na základe rozsiahlych a podrobných informácií, ktoré boli poskytnuté k tomuto prípadu, nie je žiadny dôvod domnievať sa, že zámerom konania voči Rolandasovi Paksasovi je poškodenie jeho politickej činnosti ako poslanca Európskeho parlamentu;

                  K.

                  keďže úlohou Európskeho parlamentu nie je vyjadrovať sa k vine či nevine poslanca, posudzovať, či skutky, ktorých sa poslanec údajne dopustil, odôvodňujú začatie trestného stíhania, ani vyjadrovať sa k relatívnym kvalitám vnútroštátnych právnych a súdnych systémov;

                  1.

                  rozhodol zbaviť Rolandasa Paksasa imunity;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Litovskej republiky a Rolandasovi Paksasovi.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


               18.9.2018

               SK

               Úradný vestník Európskej únie

               C 331/153

      P8_TA(2017)0258
      Žiadosť o zbavenie imunity Mylène Troszczynskej
      Rozhodnutie Európskeho parlamentu zo 14. júna 2017 o žiadosti o zbavenie imunity Mylèny Troszczynskej (2017/2019(IMM))
      (2018/C 331/23)

         Európsky parlament,

                  —

                  so zreteľom na žiadosť o zbavenie imunity Mylèny Troszczynskej, ktorú 1. decembra 2016 podal minister spravodlivosti Francúzskej republiky v súvislosti so súdnym vyšetrovaním, ktoré vedie verejný prokurátor v Bobigny vo veci verejného ohovárania a podnecovania nenávisti alebo násilia voči osobe alebo skupine osôb na základe ich pôvodu alebo z dôvodu, že patria alebo nepatria k určitej etnickej skupine, národnosti, rase alebo náboženstvu, ktorá bola oznámená na plenárnej schôdzi 16. januára 2017,

                  —

                  so zreteľom na vypočutie Mylèny Troszczynskej v súlade s článkom 9 ods. 6 rokovacieho poriadku,

                  —

                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

                  —

                  so zreteľom na článok 26 Ústavy Francúzskej republiky v znení zmenenom ústavným zákonom č. 95-880 zo 4. augusta 1995,

                  —

                  so zreteľom na článok 5 ods. 2, článok 6 ods. 1 a článok 9 rokovacieho poriadku,

                  —

                  so zreteľom na správu Výboru pre právne veci (A8-0218/2017),

                  A.

                  keďže verejný prokurátor mesta Bobigny požiadal, aby bola poslankyňa Európskeho parlamentu a členka regionálnej rady regiónu Pikardia Mylène Troszczynski zbavená imunity v súvislosti s konaním vedeným proti nej pre zverejnenie na jej účte na sieti Twitter 23. septembra 2015 snímky ženy v závoji zahaľujúcom celú tvár, pričom sa zdalo, že táto žena stojí v rade pred úradom CAF (Caisse d’allocation familiale – fond pre rodinné prídavky), spolu s textom: „Rosny-Sous-Bois CAF 9.12.14. Nosenie závoja zahaľujúceho celú tvár vraj zakazuje zákon…“;

                  B.

                  keďže táto urážlivá snímka bola v skutočnosti fotomontáž, na ktorú bola použitá fotografia z Londýna, ktorú už predtým použil iný používateľ siete Twitter, a keďže vyšetrovaním sa ukázalo, že tento odkaz na internete neuverejnila pani Troszczynski, ale jej asistent, ktorý sa k tomu priznal;

                  C.

                  keďže verejný prokurátor poukázal na to, že pani Troszczynski ako editorka svojho vlastného účtu na Twitteri by mohla niesť zodpovednosť za uverejnený odkaz;

                  D.

                  keďže pani Troszczynski odstránila danú snímku zo svojho účtu hneď, ako zistila, že nie je pravá;

                  E.

                  keďže zbavenie Mylèny Troszczynskiej imunity súvisí s údajnou verejným ohováraním osoby alebo skupiny osôb na základe ich pôvodu alebo z dôvodu, že patria alebo nepatria k určitej etnickej skupine, národnosti, rase alebo náboženstvu, ako je vymedzené v článkoch 23, 29 ods. 1, 32 ods. 2 a 3, 42, 43 a 48-6 zákona z 29. júla 1881, v ktorých sa zároveň stanovujú postihy za takýto čin, a so spáchaním trestného činu podnecovania k diskriminácii, nenávisti alebo rasovému násiliu, ktoré sú predmetom prebiehajúceho vyšetrovania, ako sa stanovuje v článkoch 24 ods. 8, 10, 11 a 12, 23 ods. 1 a 42 zákona z 29. júla 1881 a v článku 131-26 ods. 2 a 3 trestného zákona, v ktorých sa stanovujú postihy za takéto činy;

                  F.

                  keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunity priznané členom parlamentu daného štátu;

                  G.

                  keďže v článku 26 francúzskej ústavy sa stanovuje, že žiadny člen parlamentu nemôže byť trestne stíhaný, vyšetrovaný, zatknutý, vzatý do väzby alebo súdený pre svoje názory alebo hlasovanie pri výkone svojej funkcie a žiadneho člena parlamentu nemožno zatknúť, vziať do väzby ani ho podrobiť opatreniam obmedzujúcim osobnú slobodu bez súhlasu parlamentu;

                  H.

                  keďže rozsah imunity poslancov francúzskeho parlamentu fakticky zodpovedá rozsahu imunity poslancov Európskeho parlamentu podľa článku 8 Protokolu č. 7 o výsadách a imunitách Európskej únie; keďže Súdny dvor Európskej únie rozhodol, že na to, aby sa na názor poslanca Európskeho parlamentu vzťahovala imunita, musí ho poslanec vysloviť pri výkone svojich úloh, čo predpokladá požiadavku spojitosti medzi vyjadreným názorom a poslaneckými úlohami; keďže táto spojitosť musí byť priama a jednoznačná;

                  I.

                  keďže obvinenia sa netýkajú pozície Mylèny Troszczynskej ako poslankyne Európskeho parlamentu, ale činností regionálneho charakteru, vzhľadom na to, že sfalšovaná snímka a k nej pripojený text sa vzťahujú na údajné porušenie francúzskych zákonov v meste Rosny-Sous-Bois;

                  J.

                  keďže údajné skutky sa netýkajú názorov, ktoré Mylène Troszczynski vyjadrila, alebo hlasovania pri výkone funkcie poslankyne Európskeho parlamentu v zmysle článku 8 Protokolu č. 7 o výsadách a imunitách Európskej únie;

                  K.

                  keďže neexistuje nijaké podozrenie, že za súdnym vyšetrovaním, ktoré sa začalo na základe sťažnosti na údajnú dehonestáciu verejnej správy, ktorú podal fond pre rodinné prídavky Seine-Saint-Denis v zastúpení jeho generálnym riaditeľom, by mal byť zjavný pokus o marenie poslaneckej práce Mylèny Troszczynskej (fumus persecutionis);

                  1.

                  rozhodol zbaviť Mylènu Troszczynskú imunity;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru ministrovi spravodlivosti Francúzskej republiky a Mylène Troszczynskej.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


title: Rozhodnutie Rady (EÚ) 2018/1268 z 18. septembra 2018, ktorým sa vymenúva člen Výboru regiónov navrhnutý Švédskym kráľovstvom

text:
                  21.9.2018

                  SK

                  Úradný vestník Európskej únie

                  L 238/85

         ROZHODNUTIE RADY (EÚ) 2018/1268
         z 18. septembra 2018,
         ktorým sa vymenúva člen Výboru regiónov navrhnutý Švédskym kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh švédskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Martin ANDREASSONA sa uvoľnilo miesto člena Výboru regiónov.

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pán Alexander WENDT, Ledamot i landstingsfullmäktige, Blekinge läns landsting.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2018/1271 z 18. septembra 2018, ktorým sa vymenúva člen Výboru regiónov navrhnutý Spolkovou republikou Nemecko

text:
                  21.9.2018

                  SK

                  Úradný vestník Európskej únie

                  L 238/88

         ROZHODNUTIE RADY (EÚ) 2018/1271
         z 18. septembra 2018,
         ktorým sa vymenúva člen Výboru regiónov navrhnutý Spolkovou republikou Nemecko
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh nemeckej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia Dr. Beate MERKOVEJ sa uvoľnilo miesto člena Výboru regiónov.

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pán Georg EISENREICH, Staatsminister (Freistaat Bayern).

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2018/1269 z 18. septembra 2018, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banka Slovenije

text:
                  21.9.2018

                  SK

                  Úradný vestník Európskej únie

                  L 238/86

         ROZHODNUTIE RADY (EÚ) 2018/1269
         z 18. septembra 2018,
         ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banka Slovenije
         RADA EURÓPSKEJ ÚNIE,
         so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
         so zreteľom na odporúčanie Európskej centrálnej banky zo 6. júla 2018 Rade Európskej únie o externom audítorovi Banka Slovenije (ECB/2018/18) (1),
         keďže:

                     (1)

                     Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori, odporúčaní Radou guvernérov ECB a schválení Radou Európskej únie.

                     (2)

                     Mandát súčasného externého audítora Banka Slovenije sa skončil po vykonaní auditu za finančný rok 2017. Preto je potrebné vymenovať externého audítora od finančného roku 2018.

                     (3)

                     Banka Slovenije vybrala za svojho externého audítora na finančné roky 2018 až 2020 spoločnosť Ernst & Young revizija, poslovno svetovanje.

                     (4)

                     Rada guvernérov ECB odporučila, aby bola spoločnosť Ernst & Young revizija, poslovno svetovanje, d.o.o. vymenovaná za externého audítora Banka Slovenije na finančné roky 2018 až 2020.

                     (5)

                     Následne po odporúčaní Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 1 rozhodnutia 1999/70/ES sa odsek 13 nahrádza takto:

                  „13.   Spoločnosť Ernst & Young revizija, poslovno svetovanje, d.o.o. sa týmto schvaľuje za externého audítora Banka Slovenije na finančné roky 2018 až 2020.“

            Článok 2
            Toto rozhodnutie nadobúda účinnosť dňom jeho oznámenia.

            Článok 3
            Toto rozhodnutie je určené ECB.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Ú. v. EÚ C 260, 24.7.2018, s. 1.

            (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).


title: Rozhodnutie Rady (EÚ) 2018/1272 z 18. septembra 2018, ktorým sa vymenúva člen Výboru regiónov navrhnutý Talianskou republikou

text:
                  21.9.2018

                  SK

                  Úradný vestník Európskej únie

                  L 238/89

         ROZHODNUTIE RADY (EÚ) 2018/1272
         z 18. septembra 2018,
         ktorým sa vymenúva člen Výboru regiónov navrhnutý Talianskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh talianskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Na základe rôznych mandátov bol pán Mauro D'ATTIS rozhodnutím Rady (EÚ) 2016/643 (4) z 21. apríla 2016, rozhodnutím Rady (EÚ) 2016/1860 (5) zo 17. októbra 2016 a rozhodnutím Rady (EÚ) 2017/1753 (6) zo 14. septembra 2017 opätovne vymenovaný za člena.

                     (2)

                     V dôsledku skončenia funkčného obdobia pána Maura D'ATTISA sa uvoľnilo miesto člena Výboru regiónov.

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        Salvatore Domenico Antonio POGLIESE, Sindaco del Comune di Catania.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2016/643 z 21. apríla 2016, ktorým sa vymenúva člen Výboru regiónov navrhnutý Talianskou republikou (Ú. v. EÚ L 108, 23.4.2016, s. 35).

            (5)  Rozhodnutie Rady (EÚ) 2016/1860 zo 17. októbra 2016, ktorým sa vymenúvajú dvaja členovia a jeden náhradník Výboru regiónov navrhnutí Talianskou republikou. (Ú. v. EÚ L 284, 20.10.2016, s. 31).

            (6)  Rozhodnutie Rady (EÚ) 2017/1753 zo 14. septembra 2017, ktorým sa vymenúvajú člen a náhradník Výboru regiónov navrhnutí Talianskou republikou. (Ú. v. EÚ L 246, 26.9.2017, s. 5).


title: Rozhodnutie Rady (EÚ) 2018/1270 z 18. septembra 2018, ktorým sa vymenúva člen Výboru regiónov navrhnutý Litovskou republikou

text:
                  21.9.2018

                  SK

                  Úradný vestník Európskej únie

                  L 238/87

         ROZHODNUTIE RADY (EÚ) 2018/1270
         z 18. septembra 2018,
         ktorým sa vymenúva člen Výboru regiónov navrhnutý Litovskou republikou
         RADA EURÓPSKEJ ÚNIE,
         So zreteľom na Zmluvu o fungovaní Európskej únie, a najmä na jej článok 305,
         so zreteľom na návrh litovskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Andriusa KUPČINSKASA sa uvoľnilo miesto člena Výboru regiónov.

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        Vytenis TOMKUS, Member of Kaišiadorys District Municipal Council.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ, Euratom) 2018/1273 z 18. septembra 2018, ktorým sa vymenúva člen Európskeho hospodárskeho a sociálneho výboru navrhnutý Poľskou republikou

text:
                  21.9.2018

                  SK

                  Úradný vestník Európskej únie

                  L 238/90

         ROZHODNUTIE RADY (EÚ, Euratom) 2018/1273
         z 18. septembra 2018,
         ktorým sa vymenúva člen Európskeho hospodárskeho a sociálneho výboru navrhnutý Poľskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 302,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
         so zreteľom na návrh poľskej vlády,
         so zreteľom na stanovisko Európskej komisie,
         keďže:

                     (1)

                     Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

                     (2)

                     V dôsledku úmrtia pána Franciszeka BOBROWSKEHO sa uvoľnilo miesto člena Európskeho hospodárskeho a sociálneho výboru,

               PRIJALA TOTO ROZHODNUTIE:

            Článok 1
            Pán Dariusz Mirosław POTYRAŁA, President of the Trade Unions of Miners/All-Poland Alliance of Trade Unions, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

            (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady (EÚ) 2018/1257 z 18. septembra 2018 o podpise Dohody o predchádzaní neregulovanému rybolovu na šírom mori v strednej časti Severného ľadového oceánu v mene Európskej únie

text:
                  21.9.2018

                  SK

                  Úradný vestník Európskej únie

                  L 238/1

         ROZHODNUTIE RADY (EÚ) 2018/1257
         z 18. septembra 2018
         o podpise Dohody o predchádzaní neregulovanému rybolovu na šírom mori v strednej časti Severného ľadového oceánu v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
         so zreteľom na návrh Európskej komisie,
         keďže:

                     (1)

                     Únia má v rámci spoločnej politiky v oblasti rybného hospodárstva výlučnú právomoc prijímať opatrenia zamerané na ochranu morských biologických zdrojov a uzatvárať dohody s tretími krajinami a medzinárodnými organizáciami v tomto ohľade.

                     (2)

                     Podľa rozhodnutí Rady 98/392/ES (1) a 98/414/ES (2) je Únia zmluvnou stranou Dohovoru Organizácie Spojených národov o morskom práve z 10. decembra 1982 (ďalej len „dohovor“) a Dohody o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych zásob rýb a populácií rýb migrujúcich na veľké vzdialenosti (ďalej len „dohoda o populáciách rýb“). V dohovore, ako aj v dohode o populáciách rýb sa požaduje, aby štáty spolupracovali pri ochrane a riadení morských biologických zdrojov. Dohodou o predchádzaní neregulovanému rybolovu na šírom mori v strednej časti Severného ľadového oceánu (ďalej len „dohoda“) sa spĺňa táto požiadavka.

                     (3)

                     V nariadení Európskeho parlamentu a Rady (EÚ) č. 1380/2013 (3) sa stanovuje, že Únia má v záujme zabezpečenia udržateľného využívania, riadenia a ochrany morských biologických zdrojov a morského prostredia riadiť svoje vonkajšie vzťahy v oblasti rybárstva v súlade so svojimi medzinárodnými povinnosťami a cieľmi politík, ako aj cieľmi a zásadami stanovenými v článkoch 2 a 3 uvedeného nariadenia. Dohoda je v súlade s uvedenými cieľmi.

                     (4)

                     Rada 31. marca 2016 poverila Komisiu rokovaním v mene Únie týkajúcim sa medzinárodnej dohody o predchádzaní neregulovanému rybolovu na šírom mori v strednej časti Severného ľadového oceánu. Uvedené rokovania sa úspešne skončili 30. novembra 2017.

                     (5)

                     Pristúpením k tejto dohode podporí konzistentnosť prístupu Únie k ochrane všetkých oceánov a posilní sa jej záväzok týkajúci sa dlhodobej ochrany a udržateľného globálneho využívania morských biologických zdrojov.

                     (6)

                     Dohoda by sa preto mala podpísať v mene Únie s výhradou jej uzavretia,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody o predchádzaní neregulovanému rybolovu na šírom mori v strednej časti Severného ľadového oceánu (ďalej len „dohoda“) s výhradou uzavretia uvedenej dohody (4).

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady 98/392/ES z 23. marca 1998 o uzatvorení Dohovoru Organizácie Spojených národov z 10. decembra 1982 o morskom práve a Dohody z 28. júla 1994 o vykonávaní jeho časti XI Európskym spoločenstvom (Ú. v. ES L 179, 23.6.1998, s. 1).

            (2)  Rozhodnutie Rady 98/414/ES z 8. júna 1998 o ratifikácii Dohody o vykonávaní ustanovení Dohovoru Spojených národov o morskom práve z 10. decembra 1982 týkajúceho sa zachovania a riadenia násad rýb žijúcich na oboch stranách mora a násad veľmi sťahovavých rýb Európskym spoločenstvom (Ú. v. ES L 189, 3.7.1998, s. 14).

            (3)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (4)  Text dohody sa uverejní spolu s rozhodnutím o jej uzavretí.


title: Rozhodnutie Rady (EÚ, Euratom) 2018/1274 z 18. septembra 2018, ktorým sa vymenúva člen Európskeho hospodárskeho a sociálneho výboru navrhnutý Dánskym kráľovstvom

text:
                  21.9.2018

                  SK

                  Úradný vestník Európskej únie

                  L 238/91

         ROZHODNUTIE RADY (EÚ, Euratom) 2018/1274
         z 18. septembra 2018,
         ktorým sa vymenúva člen Európskeho hospodárskeho a sociálneho výboru navrhnutý Dánskym kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 302,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
         so zreteľom na návrh dánskej vlády,
         so zreteľom na stanovisko Európskej komisie,
         keďže:

                     (1)

                     Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

                     (2)

                     V dôsledku skončenia funkčného obdobia pani Dorthe ANDERSENOVEJ sa uvoľnilo miesto člena Európskeho hospodárskeho a sociálneho výboru,

               PRIJALA TOTO ROZHODNUTIE:

            Článok 1
            Pán Nils TRAMPE, Director Social Affairs in the Confederation of Danish Employers (DA), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

            (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady (EÚ) 2018/1275 z 18. septembra 2018, ktorým sa vymenúvajú členovia výberovej komisie stanovenej v článku 14 ods. 3 nariadenia (EÚ) 2017/1939

text:
                  21.9.2018

                  SK

                  Úradný vestník Európskej únie

                  L 238/92

         ROZHODNUTIE RADY (EÚ) 2018/1275
         z 18. septembra 2018,
         ktorým sa vymenúvajú členovia výberovej komisie stanovenej v článku 14 ods. 3 nariadenia (EÚ) 2017/1939
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (1), a najmä na jeho článok 14 ods. 3,
         so zreteľom na návrh Európskej komisie,
         keďže:

                     (1)

                     Podľa článku 14 ods. 3 nariadenia (EÚ) 2017/1939 sa má zriadiť výberová komisia s cieľom vypracovať užší zoznam kvalifikovaných kandidátov na pozíciu hlavného európskeho prokurátora a poskytnúť odôvodnené stanovisko ku kvalifikácii kandidátov na pozície európskych prokurátorov.

                     (2)

                     V nariadení (EÚ) 2017/1939 sa stanovuje, že Európsky parlament a Rada na základe vzájomnej dohody vymenujú hlavného európskeho prokurátora z užšieho zoznamu kvalifikovaných kandidátov zostaveného výberovou komisiou.

                     (3)

                     V nariadení (EÚ) 2017/1939 sa takisto stanovuje, že Rada vymenuje každého európskeho prokurátora spomedzi troch kandidátov nominovaných každým členským štátom po doručení odôvodneného stanoviska výberovej komisie.

                     (4)

                     Výberová komisia má preskúmať prihlášky na pozíciu hlavného európskeho prokurátora a na pozície európskych prokurátorov so zreteľom na požiadavky stanovené v článku 14 ods. 2 a článku 16 ods. 1 nariadenia (EÚ) 2017/1939 a zároveň preskúmať, či je nezávislosť kandidátov nespochybniteľná.

                     (5)

                     Výberovú komisiu má tvoriť 12 osôb vybraných spomedzi bývalých členov Súdneho dvora a Dvora audítorov, bývalých národných členov Eurojustu, členov najvyšších súdnych orgánov členských štátov alebo prokuratúr členských štátov a uznávaných odborníkov v oblasti práva.

                     (6)

                     Jedného z členov výberovej komisie má navrhnúť Európsky parlament. Pán Antonio MURA bol 31. mája 2018 nominovaný Európskym parlamentom za člena výberovej komisie, ktorého má navrhnúť Európsky parlament.

                     (7)

                     Pokiaľ ide o členstvo vo výberovej komisii, Komisia zohľadnila potrebu geografickej vyváženosti, vyváženého zastúpenia mužov a žien a náležitého zastúpenia právnych systémov členských štátov, ktoré sa zúčastňujú na činnosti Európskej prokuratúry.

                     (8)

                     Medzi jedenástimi osobami, a to šiestimi mužmi a piatimi ženami, ktoré navrhla Komisia, je jeden bývalý člen Súdneho dvora, jeden bývalý člen Dvora audítorov, jeden bývalý národný člen Eurojustu, päť prokurátorov na vysokej úrovni, dvaja členovia najvyšších súdnych orgánov členských štátov a jeden uznávaný odborník v oblasti práva.

                     (9)

                     V článku 14 ods. 3 nariadenia (EÚ) 2017/1939 sa stanovuje, že rozhodnutie o vymenovaní členov výberovej komisie má prijať Rada na návrh Komisie.

                     (10)

                     Preto by sa mali vymenovať členovia výberovej komisie,

               PRIJALA TOTO ROZHODNUTIE:

            Článok 1
            Za členov výberovej komisie uvedenej v článku 14 ods. 3 nariadenia (EÚ) 2017/1939 na obdobie štyroch rokov od 9. októbra 2018 sa vymenúvajú tieto osoby:

                        pán Peter FRANK

                        pani Ulrike HABERL-SCHWARZ

                        pán Theodoros IOANNIDES

                        pani Saale LAOS

                        pán Jean-Claude MARIN

                        pán Ján MAZÁK

                        pani María de los Ángeles GARRIDO LORENZO

                        pán Marin MRČELA

                        pán Antonio MURA

                        pán Vítor Manuel DA SILVA CALDEIRA

                        pani Martine SOLOVIEFF

                        pani Raija TOIVIAINEN.

            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Ú. v. EÚ L 283, 31.10.2017, s. 1.